da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da da da da da da en tr hbs_lat tr eo da da cs sv da hbs_lat fr de da da da da da da da nn eo da da da da de sv da da da en da da de da da da da da da da da da en da da en da da da da da da da da en da da da da da da en da da da da da nb nb nb en nl da da da de da de sv da ro da en da da da fi en da da nn en de en en en en en fr en en en es en en es da da en da da
Måling af nitrogenoxid (NO) i udåndingsluften - Find information på Medicin.dk
Måling af lungefunktion ved astma og KOL
Podning eller celleskrab fra sår og slimhinder
Røntgen af knogler og led
Hvorfor skal jeg have denne undersøgelse?
Du skal have denne undersøgelse, hvis lægen har en mistanke om, at du har Astma. Måling af NO (nitrogen-oxid) kan også bruges til at undersøge, om din astma er behandlet godt nok. Lav NO-værdi betyder i de fleste tilfælde, at du ikke har astma, eller at din astma er velbehandlet.
Hvad er måling af nitrogenoxid (no)?
NO (nitrogen-oxid) er et signalstof, som dannes i lungerne, hvis du har en tilstand med astmatisk irritation. Ved målingen måles koncentration af NO i din udåndingsluft.
Hvad kan undersøgelsen vise?
Undersøgelsen viser koncentration af NO i den luft du udånder. Værdierne angives i en enhed, som siger noget om koncentration: ppb (parts per billion).
Værdier over 25 ppb tyder på, at du kan have astma, eller at astmaen ikke er velbehandlet. Der findes dog også undertyper af astma, hvor værdien af NO er normal.
Ved undersøgelsen skal du først fylde lungerne med luft og derefter puste luften ud gennem NO-måleren i en jævn strøm i ca. 10-12 sekunder. Teknikken ligner lidt det du gør, hvis du skal puste ud i et alkoholmeter. Svaret kan aflæses på apparatet ca. 1,5 minut efter målingen.
Det gør ikke ondt at få målt NO i udåndingsluften.
Er der noget, jeg skal passe på med bagefter?
Du vil kunne tage hjem lige efter undersøgelsen, også i bil.
Hvordan forbereder jeg mig?
Der er ingen forberedelse, men NO-målingen bør foretages inden en evt. spirometri (måling af lungefunktionen).
Små børn og ældre patienter kan godt have problemer med at puste ud med en jævn hastighed.
Hvordan får jeg svar på undersøgelsen?
Du får svar på undersøgelsen ca. 1,5 minut efter målingen.
I de fleste tilfælde vil du også kunne se svaret på sundhed.dk, hvor du logger på med NemID.
Det kan nogle gange være svært at forstå svaret, så det er vigtigt, at en læge forklarer dig undersøgelsens resultat
Forbered dig på, hvad du vil spørge lægen om.
Skriv evt. en huskeseddel.
Overvej, om du skal have en pårørende med, når du får svar på undersøgelsen.
Vil du vide mere?
Se også Tema om astma og Tema om KOL.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø